VSA-ondersoek lei tot inhegtenisnemings in SAArgieffoto Owerhede het gesê ŉ kinderpornografieondersoek in Noord-Carolina in die VSA het tot die inhegtenisneming van ŉ 14-jarige meisie se ouers in Suid-Afrika gelei. Die staatsburo van ondersoek het in ŉ verklaring gesê die ondersoek het begin toe ŉ man in Catawba County met kinderpornografie betrap is. Die SBI het gesê hulle het bewyse op sy selfoon gevind dat hy vir grafiese foto’s betaal van ŉ tiener in Suid-Afrika. Ondersoekbeamptes het gesê die betalings het gelei na ŉ adres in Port Elizabeth, waar hulle met ŉ 14-jarige meisie gepraat het, wat gesê het haar ouers het haar seksueel aangerand en foto’s en video’s van haar geneem. Suid-Afrikaanse owerhede het gesê die meisie se ouers is aangekla en die tiener en haar twee broers is uit hul sorg verwyder.